Diktet antas å være nedskrevet rundt 1270, men er sannsynligvis diktet tidligere og overlevert muntlig. Det er hevdet at det hedenske innholdet tidfester det til førkristen tid i Norden (10. århundre) (B. Symons), men den islandske filologen Finnur Jónsson tidfester diktet til 12. århundre. Jónsson argumenterer også for at diktet er skrevet i Norge ut fra enkeltord som han mener bare er funnet i norsk litteratur.